Општина Мало Црниће

Тим за партиципативно буџетирање

ИЗВЕШТАЈ О СПРОВЕДЕНИМ АКТИВНОСТИМА

ПАРТИЦИПАТИВНОГ БУЏЕТИРАЊА У 2019.ГОДИНИ

У активностима партиципативног буџетирања спроведен је први круг у коме су грађани достављали предлоге пројеката за финансирање у буџету општине Мало Црниће за 2020.годину.Рок за предлагање предлога пројеката је 20.јул. Кутије у којима су убацивани листићи за предлагање идеја пројеката су постављене у 19 насеља општине. Након прикупљених идеја предлога пројеката листићи су избројани и сачињена је табела која обухвата назив и број предложених идеја пројекта, број исправних, неисправних и укупних листића по насељима.

Тим за партиципативно буџетирање је утврдио критеријуме по којима ће се рангирати идеје пројекта и определити за други круг гласања. Основни услов да би се спровео други круг партиципативног буџетирања односно гласања за предлог пројекта у насељу је да излазност грађана који доставе листиће са идејама предлога пројекта буде преко 50% у односу на број становника у насељу. Број становника у насељима је одређен према попису становника из 2011.године који објављује Републички завод за статистику. На основу избројених листића утврђено је да је изласност грађана у насељима у односу на укупан број становника мања од 50%.

С обзиром на неиспуњење критеријума у погледу излазности грађана који предлажу идеје пројекта, неће се спроводити други круг партиципативног буџетирања.

Табела:списак предложених идеја пројеката

У Малом Црнићу, 01.08.2019.године